

 Gradsko vijeće

KLASA:944-13/20-01/01

URBROJ:2186/18-02/1-20-1

Ludbreg, 17. srpnja 2020. g. PRIJEDLOG

Na temelju članka 35. Zakona o vlasništvu i drugim stvarnim pravima (NN br. 91/96, 73/00, 114/01, 79/06, 141/06 146/08, 38/09, 153/09, 143/12 i 152/14), članka 103. Zakona o cestama (NN br. 84/11, 22/13, 54/13, 148/13, 92/14 i 110/19) i članka 33. Statuta Grada Ludbrega („Službeni vjesnik Varaždinske županije“, br. 23/09, 17/13, 40/13-pročišćeni tekst, 12/18, 55/18-pročišćeni tekst, 40/19 i 13/20), Gradsko vijeće Grada Ludbrega na 22. sjednici održanoj dana 17. srpnja 2020. g., donosi

# O D L U K U

**o ukidanju svojstva javnog dobra u k.o. Sigetec Ludbreški**

## Članak 1.

 **Ukida se svojstvo javnog dobra u općoj uporabi na** nekretniniupisanoj kao vlasništvo Grada Ludbrega, Ludbreg, Trg Svetog Trojstva 14, OIB:84947290034, u 1/1 dijela, i to na:

* **čkbr. 248/9** – put Sigetec Ludbreški, Sajmišna ulica, od 1239 m2, upisana u **zk.ul.br. 937 k.o. Sigetec Ludbreški**.

## Članak 2.

Općinski sud u Varaždinu, Zemljišno-knjižni odjel u Ludbregu, izvršiti će upis brisanja zabilježbe da je nekretnina iz članka 1. ove Odluke, javno dobro u općoj uporabi.

Članak 3.

 Svojstvo javnog dobra u općoj uporabi na nekretnini iz članka 1. ove Odluke, ukida se po službenoj dužnosti budući da se u naravi ne radi o cesti, nego o ograđenom gospodarskom dvorištu bivšeg sajmišta Sigetec Ludbreški i zajedno s čkbr. 248/4 i 248/6 u k.o. Sigetec Ludbreški, čini gospodarsku cjelinu koja je u vlasništvu Grada Ludbrega.

 Nakon stupanja na snagu ove Odluke, s nekretninom se može raspolagati sukladno pozitivnim propisima.

Članak 4.

Ova Odluka stupa na snagu danom donošenja.

 Predsjednik

 Gradskog vijeća

 Antun Šimić